पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। पिछले कई दिनों से गर्मी से परेशान शहरवासियों को सोमवार शाम राहत मिली। सुबह तेज धूप खिली हुई थी और दोपहर बाद अचानक मौसम पलट गया। पहले तो धूलभरी हवाएं चली और फिर अचानक बारिश शुरू हो गई। शाम साढ़े चार बजे शुरू हुआ बारिश का दौर करीब पौन घंटे तक चला।
इस बीच शहर के अलग अलग इलाकों में कहीं तेज तो कहीं मध्मय बारिश हुई। अचानक मौसम पलटने से लोगों को गर्मी से राहत मिली। सड़कों पर पानी भर गया। टोंक रोड, गोपालपुरा बाइपास, चारदीवारी, मालवीय नगर, झोटवाड़ा सहित शहर के सभी इलाके बारिश से तर हो गए। शाम साढ़े पांच बजे तक शहर में 4.8 मिमी बारिश रिकॉर्ड की गई। तापमान में डेढ़ डिग्री सेल्सियस की बढ़ोतरी हुई। रविवार को 41.7 डिग्री से बढ़कर सोमवार को तापमान 43.1 डिग्री सेल्सियस पर पहुंच गया।
फोटो: राजेश कुमावत
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva mar_Deva zho_Hant eng_Latn